**Referat af g/f Bøgebjergårds Generalforsamling 26. Maj 2018**

**på Melby skole.**

Fremmødte fra bestyrelsen: Ib Frederiksen EL 70, Kurt Empacher EL 72,

Anni Petersen EL 52, Michael Andersen EL 66, Christian Hall EL 50,

Suppleant Poul Thuesen EL 42 og suppleant Dorthe Larsen EL 28.

**1. Valg af dirigent.**

Per Kremmer EL 52 blev valg til dirigent og konstaterede at generalforsamlingen var rettidigt indkaldt og beslutningsdygtig.

**Presentation af bestyrelsen.**

Ib præsenterede kort bestyrelsen.

**2. Formandens beretning/godkendelse af samme.**

Ib forelagde beretningen, der var udsendt inden generalforsamlingen.

De ny-asfalterede veje er gode og i orden.

Bestyrelsen så gerne, at der møder flere op til fælles arbejdsdage. På sidste arbejdsdag nåede vi meget, men der er meget, der mangler bl.a. at færdiggøre udsigten mod fjorden fra fællesarealet. Hele fællesarealet kunne bestyrelsen godt tænke sig at få slået 2 gange om året, vi prøver at finde en landmand, der kan gøre det. Klipning/nedklipning af hæk ved skolestien (fra postkasserne) har vi fået et tilbud på og afventer endnu et tilbud. Vil blive udført i sommerens løb.

Nedlagt markvej/sti, der startede ved EL 55-57 langs matriklerne ud mod marken og forsatte til bunden af EL. Hvorfor er der lavet en sti mellem El 55 – 57 hvis den ikke skal bruges til noget ? Grundejerforeningen ejer stien, der fører ud til marken, hvor stien har været. Hvem har bestemt at stien skulle fjernes ? Kommunen har behandlet sagen korrekt ifølge Vejdirektoratet. Sidste mulighed er at skrive til politikerne i kommunalbestyrelsen. Korrespondancen mellem kommunen og bestyrelsen var fremlagt.

Formanden opfordrede til at vejrabatterne langs parcellerne skal være 2 m brede og friholdes for parkerede biler og kun bruges til parkering ved gæstebud. Ligeledes skal der være klippet/skåret af træer og buske så arealet er frit , bl.a. af hensyn til at 2 biler kan passere hinanden.

Der er stadig problemer med løse hunde i området, men ikke nødvendigvis vore egne medlemmers. Hunde skal være i snor, og man skal medtage hundens efterladenskaber.

Postkasser: Lejere af husene skal have en nøgle til postkasserne. Der har været hærværk af flere postkasser, måske fordi evt. lejere ikke har kunnet hente deres post i postkassen. Husk at tømme for reklamer og tage det med hjem.

Klipning af stierne: Poul ønsker ikke at klippe stierne længere af helbredsmæssige årsager. Bestyrelsen siger TAK til Poul for arbejdet. Jørgen Boelsen, der tidligere har klippet stierne, overtager hvervet.

Ib foreslog, at der blev bygget et fælles skur til redskaber til brug i foreningen. Dette tages op i bestyrelsen.

Formanden opfordrede til, at man husker at opdatere evnt. ændret mailadresse.

Edith EL 77 ville gerne vide hvordan vi ”beskyttede” vore mailadresser, så man ikke modtog ”reklamer”.

Dorte EL 44 opfordrede til at man brugte Grundejerforenings hjemmeside til den slags.

Gitte EL 40, kom med et forslag til, at man kunne melde sig fra modtagelse af mail.

På en generalforsamling for 2 år siden blev det besluttet, at man ”kun” udsendte breve via mail eller i postkasserne, hvis man ingen mailadresse har, for at spare penge, da portoudgifterne var blevet meget høje.

Christian EL 50: Hvordan opbevarer/sikrer vi (Grundejerforeningen) vore oplysninger om grundejerne, så de ikke fremadrettet bliver brugt til ”reklame”

Oplysningerne – mailadresserne, vil kun blive brugt i forbindelse med udsendelse af indkaldelser til møder, referater og andet, der er relevant for grundejerne i forbindelse med foreningens arbejde. Hermed opfylder Grundejerforeningen de nye EU-regler om

Persondataforordningen, der er trådt i kraft den 25. maj 2018.

Anni EL 52. Hjemmesiden bruges til informationer om det, der sker i Grundejerforeningen, og man er velkommen til at komme med indlæg.

Efter debatten godkendtes formandens beretning.

**3. Årsregnskab 2017, budget 2018.**

Regnskab og budget var udsendt inden mødet og blev kort kommenteret af Kurt.

Kurt berettede, at der i står 216.000 kr. i banken, og derudover vil der komme

30.000 kr pr. 1.juli i kontingent fra kommunen.

Ib EL 26 fortalte, at man i Københavns Andelskasse kan få en renteindtægt for indestående beløb. Bestyrelsen vil undersøge, om man skal flytte til Andelskassen i stedet for Nordea, hvor vi ingen renteindtægter får.

Kurt meddelte, at der på kontoen for eksternt arbejde fremadrettet kun skal konteres det, der er ud over det ”sædvanlige” arbejde. Derfor vil der blive flyttet 5000 kr. til vedligeholdelseskontoen.

**4. Indkomne forslag fra medlemmer**

Ingen forslag var modtaget, så punktet blev hurtigt overstået.

**5. Valg til bestyrelsen**

Ib Frederiksen, EL 70, formand – ej på valg.

**Anni Petersen, EL 52, næstformand – på valg – blev genvalgt.**

**Kurt Empacher, EL 72, kasserer – på valg – blev genvalgt.**

**Michael Andersen EL 66, bestyrelsesmedlem – på valg – blev genvalgt.**

Christian Hall EL 50, bestyrelsesmedlem – ej på valg.

**Dorthe Larsen EL 28 – på valg, blev genvalgt som bestyrelsessuppleant.**

**Gitte Rasmussen EL 32, blev valgt til ny bestyrelsessuppleant.**

Michael O.Larsen EL 28 - revisor - ej på valg.

**Ib Tune Olsen EL 26 – på valg- blev genvalgt som revisor.**

**Dorthe Larsen EL 28 – på valg- blev .genvalgt til revisorsuppleant**

**6. Eventuelt**

Ib EL70 opfordrede til, at **alle** overholder Grundejerforeningens ordensregler.

Dorte EL 44 spurgte om foreningen havde kenskab til, hvorfor medlemmer, der ikke har helårs status, ikke modtager lokalavisen.

Kurt EL.72 fortalte, at man kan henvende sig på Halsnæs Avis og få scannet sit sygesikringsbevis, så skulle man modtage avisen.

Karen EL 74 fortalte, at man kan købe avisen for 2 kr. i Menu og Spar. Avisen kan også læses på nettet.

**Næste fælles arbejdsdag blev fastsat til 8. September 2018.**

Der blev holdt 1 minuts stilhed for at mindes Rene Nikolajsen, der døde dagen før mødet, og for Freddy Sørensen. Begge har gjort et stort arbejde i Grundejerforeningen.

Rigtig god sommer !

Venlig hilsen.

På bestyrelsens vegne.

Anni Petersen